Особено изпълнен с дългосрочни последици обаче е зестрата на единствената му пълнолетна дъщеря Валентина Висконти – от 1379 г. съпруга на Луи Валоа, Орелански херцог и по-малък брат на френския крал Шарл VI. Като зестра на съпруга си Валентина носи Графство Асти с феодалните права върху Маркграфство Чева (тъй като маркизите на Чева са васали на графовете на Асти) и получава правото на наследяване за нея и за нейните деца и потомци на Миланското херцогство, в случай че законната мъжка линия на братята ѝ изчезне. Филипо Мария Висконти умира без законни наследници през 1447 г. и 50 години по-късно Луи XII Валоа – внук на Валентина, става крал на Франция: по времето, когато семейство Сфорца, потомци на Висконти, царуват в Милано незаконно, Луи XII идва в Италия, за да си върне херцогството, поставяйки началото на второя етап от дългите и кървави Италиански войни.